พระราชกฤษฎีกาจัดตั้งเทศบาลเมืองลำปางจังหวัดลำปางพุทธศักราช๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่๒๐ สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ.เจ้าพระยาพิชเยนทรโยธินตราไว้ณ วันที่ ๒๕ มีนาคม พุทธศักราช ๒๔๗๘เป็นปีที่๒ ในรัชกาลปัจจุบันโดยที่เห็นสมควรจัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดลำปางให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาลพุทธศักราช ๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองลำปางจังหวัดลำปาง พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดลำปางตามเขตที่กำหนดไว้ในมาตรา ๔ ขึ้นเป็นเมือง มีฐานะเป็นเทศบาลเมือง มีนามว่า เทศบาลเมืองลำปางจังหวัดลำปางมาตรา ๔ ให้กำหนดเขตเทศบาลเมืองลำปาง จังหวัดลำปาง ไว้ดังนี้คือด้านเหนือ ตั้งแต่หลักเขตที่ ๑ซึ่งตั้งอยู่ห่างจากศูนย์กลางถนนอำเภอหางสัตว์ไปทิศเหนือ ๒๐๐ เมตรและเป็นมุมฉากจากถนนอำเภอหางสัตว์ โดยวัดระยะจากริมคลองรองสามดวงไปทิศตะวันตก ๑๗๐เมตร ขนานและห่างจากถนนอำเภอหางสัตว์ ๒๑๕ เมตร ไปทิศตะวันออกจดหลักเขตที่ ๒ที่เส้นขนานนี้ห่างจากริมกำแพงเมืองตะวันตก ๒๒๐ เมตรจากหลักเขตที่ ๒ขนานและห่างจากริมกำแพงเมืองไปทิศตะวันออกเฉียงเหนือ หักตามกำแพงเมืองลงมาทางทิศตะวันออกเฉียงใต้ หักขึ้นไปทางทิศตะวันออกเฉียงเหนือหักลงมาทิศตะวันออกเฉียงใต้ และหักลงมาทิศใต้ จดหลักเขตที่ ๓ ที่เส้นขนานกำแพงนี้ตัดกับริมแม่น้ำวังที่นั่นด้านตะวันออก จากหลักเขตที่ ๓เลียบตามริมแม่น้ำวังฝั่งตะวันตกไปทิศใต้ จดหลักเขตที่ ๔ ที่สุดถนนสายริมแม่น้ำที่นั่น(ถนนมาจากวัดท่ามะโอ้)จากหลักเขตที่ ๔ ข้ามแม่น้ำวังไปฝั่งตะวันออกจดหลักเขตที่ ๕ ที่ปากห้วยแม่กะติ๊บฝั่งเหนือจากหลักเขตที่ ๕เลียบตามริมห้วยแม่กะติ๊บฝั่งเหนือและฝั่งตะวันออกไปจดหลักเขตที่ ๖ที่เส้นริมห้วยนี้ตัดกับเส้นขนานของถนนไปเชียงราย ซึ่งห่างจากถนนไปเชียงราย ๒๐๐เมตรด้านใต้ จากหลักเขตที่ ๖ขนานและห่างจากศูนย์กลางถนนไปเชียงราย ๒๐๐ เมตรไปทิศตะวันตกและขนานกับถนนอำเภอเกาะคา ข้ามทางรถไฟไปทิศตะวันตกจดหลักเขตที่ ๗ที่เส้นเขตนี้ห่างจากศูนย์กลางทางรถไฟ ๒๐๐ เมตรด้านตะวันตก จากหลักเขตที่ ๗ขนานและห่างจากศูนย์กลางทางรถไฟ ๒๐๐ เมตร ไปทิศเหนือจดหลักเขตที่ ๘ ที่เส้นขนานนี้ตัดกับริมแม่น้ำวังที่นั่นจากหลักเขตที่ ๘เลียบตามริมแม่น้ำวังฝั่งใต้ไปทิศตะวันออกและทิศตะวันออกเฉียงเหนือ จดหลักเขตที่ ๙ที่ริมแม่น้ำวัง วัดระยะจากมุมตะวันตกเฉียงใต้ของวัดศรีรองเมืองไปทิศเหนือ ๒๒๐เมตรจากหลักเขตที่๙ เป็นเส้นตรงไปทิศเหนือ จดหลักเขตที่ ๑๐ ที่ริมถนนไปอำเภอหางสัตว์และห่างจากคลองรองสามดวง ๑๗๐ เมตรจากหลักเขตที่ ๑๐ เป็นเส้นตรงไปบรรจบกับหลักเขตที่๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะเพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้น หรือโรงเรือนสิ่งปลูกสร้างนั้นๆ อยู่ในเขตเทศบาลเต็มทุกส่วนมาตรา ๖ ให้รัฐมนตรีว่าการกระทรวงมหาดไทยมีหน้าที่รักษาการตามพระราชกฤษฎีกานี้ผู้รับสนองพระบรมราชโองการพ.อ.พหลพลพยุหเสนานายกรัฐมนตรี[เอกสารแนบท้าย]๑. แผนผังเขตเทศบาลเมืองลำปางจังหวัดลำปาง ท้ายพระราชกฤษฎีกาจัดตั้งเทศบาลเมืองลำปาง จังหวัดลำปาง พุทธศักราช๒๔๗๘(ดูข้อมูลจากภาพกฎหมาย)ศรินรัตน์/จัดทำ๑๒มีนาคม ๒๕๖๓อรญา/ตรวจ๒๐มีนาคม ๒๕๖๓[๑] ราชกิจจานุเบกษาเล่ม ๕๒/-/หน้า ๒๑๑๔/๒๕ มีนาคม ๒๔๗๘